Svokölluð ferðakúla var opnuð í dag á milli Ástralíu og Nýja-Sjálands. Það þýðir að fólk getur nú ferðast á milli landanna tveggja án takmarkana í fyrsta sinn í meira en ár.
Þessi unga stúlka er ekki sú eina sem er glöð með að geta ferðast án takmarkana á ný, af myndum af dæma voru vel flestir brosandi á bak við grímurnar á flugvöllum í Ástralíu og Nýja-Sjálandi í dag. Þúsundir eiga bókaðar flugferðir á milli landana tveggja í dag og það var mikill erill á flugvöllum strax snemma morguns. Bæði ríki hafa náð að halda faraldrinum í skefjum með hörðum takmörkunum á landamærum. Í Ástralíu hafa nærri 30 þúsund greind smituð frá upphafi faraldursins og rétt yfir 2.500 í Nýja-Sjálandi. Sumir voru á leiðinni í langþráð frí í öðru landi á meðan aðrir biðu endurfunda við fjölskyldu eftir langan aðskilnað.
mother with two children: "These two are going to Melbourne. They`re going to see their dad, they haven`t seen him for 15 months."
Þessi kona var að fylgja tveimur börnum sínum á flugvellinum í Auckland. Þau voru á leið til Melbourne að hitta pabba sinn sem þau hafa ekki hitt í fimmtán mánuði. Á sama flugvelli var önnur kona nýlent og var að sjá barnabarnið sitt í fyrsta sinn.
grandma meeting her grandchild for first time: "I`ve been waiting so long. It`s fantastic."
Ferðabúbblan verður endurskoðuð ef smitum tekur að fjölga í öðru hvoru landinu. Bæði Ástralíu og Nýja-Sjáland hafa þann háttinn á að ef aðeins nokkur smit greinast innanlands er farið strax í harðar lokanir og jafnvel útgöngubann í nokkra daga.
Það er mikil gleði og fagnaðarfundir á flugvöllum á Nýja-Sjálandi og Ástralíu í dag. Fólk getur nú ferðast á milli landanna tveggja án takmarkana í fyrsta sinn í meira en ár. 